เงินบาทกลับมาแข็งค่าหลังมีคอมเม้นท์จากธปท.
ค่าเงินบาทปิดตลาดเย็นนี้ (23 ก.ค.) อยู่ที่ระดับ 34.70 บาท/ดอลลาร์ แข็งค่าจากเปิดตลาดช่วงเช้าที่ระดับ 34.73 บาท/ดอลลาร์ น่าจะเป็นผลทางจิตวิทยาหลังผู้บริหาร ธปท.ออกมาแสดงความเห็นว่าบาทอ่อนค่าเร็วเกินไป และอาจมีแรงเทขายทำกำไรจากนักลงทุน
23 ก.ค. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (23 ก.ค.) อยู่ที่ระดับ 34.70 บาท/ดอลลาร์ แข็งค่าจากเปิดตลาดช่วงเช้าที่ระดับ 34.73 บาท/ดอลลาร์ น่าจะเป็นผลทางจิตวิทยาหลังผู้บริหาร ธปท.ออกมาแสดงความเห็นว่าบาทอ่อนค่าเร็วเกินไป และอาจมีแรงเทขายทำกำไรจากนักลงทุน
“บาทกลับมาปิดตลาดแข็งค่าหลังมี comment จากแบงก์ชาติ และอาจมีแรงเทขายทำกำไรหลังบาทอ่อนค่ามามาก ช่วงนี้ค่อนข้างผันผวน น่าจะแกว่งตัวในกรอบ 15 สตางค์ แม้ในระยะกลางเงินบาทมีแนวโน้มอ่อนค่า แต่ระยะสั้นน่าจะพักฐานได้” นักบริหารเงินกล่าว
ขณะที่ประเมินทิศทางเงินบาทวันพรุ่งนี้น่าจะแกว่งตัวในกรอบระหว่าง 34.65-34.80 บาท/ดอลลาร์
 
ที่มา: สำนักข่าวอินโฟเควสท์